Legal Document

Category: 1086

Text:
28. ΒΑΣΙΛΙΚΟΝ ΔΙΑΤΑΓΜΑ της 5/8 Φεβρ. 1957 Περί καθορισμού ανωτάτου ορίου ηλικίας εισόδου εις την υπηρεσίαν δια τους πτυχιούχους της Σχολής Επαγγελματικού Προσανατολισμού. Έχοντες υπ’ όψιν: 1)Τας διατάξεις του άρθρ. 7.παρ. 1 του Β.Δ/τος της 23/31.12.55 «περί εφαρμογής του Υπαλληλικού Κώδικος επί των υπαλλήλων των νομικών Προσώπων Δημοσίου Δικαίου». 2)Την υπ’ αριθ. 997/1956 σύμφωνον γνωμάτευσιν του Α.Σ.Δ.Υ . και 3)Το υπ’ αριθ. 12/1957 Πρακτικόν του Συμβουλίου της Επικρατείας εν ω διατυπούται η γνώμη αυτού ότι το προς επεξεργασίαν διαβιβασθέν σχέδιον Δ/τος νομίμως εκδίδεται, απεφασίσαμεν και διατάσσομεν. Άρθρον μόνον.-Δια την πλήρωσιν των παρά τω Οργανισμώ Απασχολήσεως και Ασφαλίσεως Ανεργίας θέσεων Εποπτών Επαγγελματικού Προσανατολισμού καθορίζεται κατ’ εξαίρεσιν ανώτατον όριον ηλικίας εισόδου εις την υπηρεσίαν το 45ον δια τους πτυχιούχους της Σχολής Επαγγελματικού Προσανατολισμού. Εις τον Ημετέρον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. (Αντί της σελ. 98,21) Σελ. 98,21(α) 193-011 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.27-28